CELEX: 62022CN0157
Language: sk
Date: 2022-02-17 00:00:00
Title: Vec C-157/22: Návrh na začatie prejudiciálneho konania, ktorý podal Landgericht Stuttgart (Nemecko) 17. februára 2022 – TAP Portugal/Myflyright GmbH

7.6.2022   
            
            
               SK
            
            
               Úradný vestník Európskej únie
            
            
               C 222/13
            
         
      Návrh na začatie prejudiciálneho konania, ktorý podal Landgericht Stuttgart (Nemecko) 17. februára 2022 – TAP Portugal/Myflyright GmbH
      (Vec C-157/22)
      (2022/C 222/23)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Stuttgart
      
         Účastníci konania pred vnútroštátnym súdom
      
      
         Navrhovateľka v odvolacom konaní: TAP Portugal
      
         Odporkyňa v odvolacom konaní: Myflyright GmbH
      
         Prejudiciálna otázka
      
      Má sa článok 5 ods. 3 nariadenia (ES) č. 261/2004 (1) vykladať v tom zmysle, že ide o mimoriadnu okolnosť v zmysle tohto ustanovenia, keď dôjde k zrušeniu letu z letiska mimo základne prevádzkujúceho leteckého dopravcu, pretože člen posádky (v tomto prípade: kopilot) nasadený na tento let, ktorý bez obmedzení obstál v predpísaných pravidelných lekárskych vyšetreniach, krátko pred nástupom na let náhle a pre leteckého dopravcu nepredvídateľne zomrie alebo ochorie tak vážne, že nie je schopný vykonať let?
      
         (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, 2004, s. 1; Mim. vyd. 07/008, s. 10).